b"\n_START_ARTICLE_\nKarls\xc3\xb8y\n_START_SECTION_\nime\n_START_PARAGRAPH_\nOb\xc4\x8dina (izvirno \xc5\xbeupnija) je imenovana po majhnem otoku Karls\xc3\xb8ya (staronorve\xc5\xa1ko Karls\xc3\xb8y), odkar je bila tam postavljena prva cerkev. Prvi element je genitiv mo\xc5\xa1kega imena Karl, zadnji pa \xc3\xb8y - 'otok'. Do leta 1909 je bilo ime zapisovano kot Karls\xc3\xb8.\n_START_SECTION_\nGrb\n_START_PARAGRAPH_\nGrb izvira iz leta 1980. Prikazuje glavo belorepca.\n_START_SECTION_\nGospodarstvo\n_START_PARAGRAPH_\nKarls\xc3\xb8y sodi med najpomembnej\xc5\xa1e izvoznike slanikov (polenovke) na svetu, poleg Portugalske, \xc5\xa0panije in Brazilije na glavnih trgih. \xc5\xa0tevilo prebivalcev je popolnoma odvisno od ribarjenja.\n_START_SECTION_\nTuristi\xc4\x8dne zanimivosti\n_START_PARAGRAPH_\nOb\xc4\x8dina Karls\xc3\xb8y ponuja \xc5\xa1tevilne zanimivosti: otok Nord-Fugl\xc3\xb8y, ki je eden najslikovitej\xc5\xa1ih domovanj ptic na Norve\xc5\xa1kem. Na visoki planoti (600 mnm) rastejo arkti\xc4\x8dne maline. Na otok je mogo\xc4\x8de priti le v sezoni nabiranja malin, ko iz Bur\xc3\xb8ysunda organizirane nabiralske ekspedicije.\n_START_SECTION_\nGeografija in narava\n_START_PARAGRAPH_\nOb\xc4\x8dino sestavljajo izklju\xc4\x8dno otoki, med katerimi je najve\xc4\x8dji Ringvass\xc3\xb8ya (je 6. norve\xc5\xa1ki najve\xc4\x8dji otok). Vanna (Vann\xc3\xb8ya), Rein\xc3\xb8ya in Rebbenes\xc3\xb8ya so ostali pomembni otoki. Otoki Rein\xc3\xb8y, Rebbenes\xc3\xb8y in Ringvass\xc3\xb8y so vsi deljeni med ob\xc4\x8dinama Karls\xc3\xb8y in Troms\xc3\xb8 (ju\xc5\xbeni predeli otokov)._NEWLINE_Na Karls\xc3\xb8yu, majhnem otoku, po katerem je imenovana ob\xc4\x8dina, stoji slikovita vasica s cerkvijo iz 19. stoletja. Prebivalci so zanimiva me\xc5\xa1anica prvotnih naseljencev, hipijev in norve\xc5\xa1kih muslimanov. Tudi rastlinstvo otoka je zanimivo."